LLM deur navorsing | Postgraduate Studies | Regte | NWU | Noordwes-Universiteit
Hierdie graad word toegeken op grond van ’n verhandeling van ongeveer 40 000 woorde. Dit word deur ’n interne en ’n eksterne eksaminator geëksamineer. Die onderwerp moet binne die fokus van reg, geregtigheid en volhoubaarheid val. Daar moet voldoende kundigheid in die fakulteit beskikbaar wees om doeltreffende studieleiding te verskaf.
Studente moes ’n LLB aan hierdie of enige ander Suid-Afrikaanse universiteit verwerf het, of ’n soortgelyke graad waaraan dieselfde status deur die Senaat toegeken word.
As ’n riglyn moes studente ’n gemiddelde van 60% vir die finale jaar van die LLB-graad sowel as ’n gemiddelde van 65% vir die LLB-verhandeling behaal het.
Die student moet binne ses maande na registrasie ’n navorsingsvoorstel vir goedkeuring aan die navorsingseenheid en die nagraadse programkomitee voorlê.
Na goedkeuring met ’n mondelinge eksamen geslaag word om te verseker dat die student genoeg kennis het om voort te gaan om hulle verhandeling te skryf.
Die Navorsingsmetodologie-seminaar in die middel van Februarie is verpligtend, en die opdragte en aanbieding wat deel van die metodologiekursus uitmaak, moet geslaag word.
By voltooiing van hierdie program moet die student die volgende kan demonstreer:
’n Omvattende en sistematiese kennisbasis in ’n spesifieke studieveld en die vermoë om die kennis toe te pas;
’n Samehangende en kritiese begrip van die metodologie van die spesifieke studieveld ten einde die huidige navorsing op hierdie gebied streng te kritiseer en evalueer, aan akademiese debatte deel te neem, asook aan navorsing wat op teorie en praktyk betrekking het;
’n Vermoë om gevorderde inligtingherwinnings- en verwerkingsvaardighede te gebruik om inligting met betrekking tot komplekse en/of werklike probleme, sake en kwessies ten opsigte van die spesifieke studieveld waar van toepassing te identifiseer, ontleed en sintetiseer, oplossings wat in huidige literatuur gepubliseer is uit ’n teoretiese en navorsingsperspektief te debatteer, en die inligting met behulp van die doeltreffende gebruik van IT vir spesialis- en niespesialisgehore aan te bied; en
Die vermoë om die etiek, waardes, reëls, norme en regulasies ten opsigte van die spesifieke studiegebied krities te evalueer en toe te pas.
Curricula Master of Laws -Research
Kies een van die volgende kurrikulums:
Privaat en Gewoontereg
Publieke Reg en Regsfilosofie
Perspektiewe op die Reg
Handels- en Ondernemingsreg